Administrația Națională de Meteorologie (ANM) a emis un cod galben care vizează fenomene de instabilitate atmosferică și averse cu cantități însemnate de apă.
Codul galben este valabil în intervalul 23 mai, ora 10.00 – 23 mai, ora 23.00.
În Banat, Carpații Occidentali, vestul Carpaților Meridionali, în vestul Transilvaniei și local în Maramureș vor fi perioade cu instabilitate atmosferică ce se va manifesta prin averse, descărcări electrice și izolat grindină.
În intervale scurte de timp sau prin acumulare cantitățile de apă vor fi de 20...30 l/mp și izolat de peste 40...50 l/mp.